CELEX: 62007CO0364
Language: lv
Date: 2008-06-12 00:00:00
Title: Tiesas rīkojums (trešā palāta) 2008. gada 12.jūnijā.#Spyridon Vassilakis un citi pret Dimos Kerkyraion.#Lūgums sniegt prejudiciālu nolēmumu: Monomeles Protodikeio Kerkyras - Grieķija.#Tiesas Reglamenta 104. panta 3. punkta pirmā daļa - Sociālā politika - Direktīva 1999/70/EK - Pamatnolīgums par darbu uz noteiktu laiku - Secīgie uz noteiktu laiku slēgtie darba līgumi publiskajā sektorā - "Secīgu līgumu" un "objektīvu iemeslu", kas attaisno šādu līgumu atjaunošanu, jēdzieni - Pasākumi, lai novērstu ļaunprātīgu izmantošanu - Sankcijas - Strīdu un sūdzību atrisināšana valsts līmenī - Pienākuma veikt atbilstīgu interpretāciju apjoms.#Lieta C-364/07.

Tiesas (trešā palāta) 2008 gada 12. jūnija rīkojums – Vassilakis/Dimos Kerkyraion
      (lieta C‑364/07)
      Tiesas Reglamenta 104. panta 3. punkta pirmā daļa – Sociālā politika – Direktīva 1999/70/EK – Pamatnolīgums par darbu uz noteiktu laiku – Secīgie uz noteiktu laiku slēgtie darba līgumi publiskajā sektorā – “Secīgu līgumu” un “objektīvu iemeslu”, kas attaisno šādu līgumu atjaunošanu, jēdzieni – Pasākumi, lai novērstu ļaunprātīgu izmantošanu – Sankcijas – Strīdu un sūdzību atrisināšana valsts līmenī – Pienākuma veikt atbilstīgu interpretāciju apjoms
      1.                     Prejudiciāli jautājumi – Tiesas kompetence – Robežas – Acīmredzami neatbilstoši jautājumi un hipotētiski jautājumi, kas uzdoti
            kontekstā, kas neļauj sniegt derīgu atbildi – Jautājumi, kas nav saistīti ar pamata lietas priekšmetu (EKL 234. pants) (sal.
            ar 42.–44. punktu)
      2.                     Iestāžu akti – Direktīvas – Dalībvalstu īstenota izpilde – Novēlota transpozīcija valsts tiesību sistēmā – Atbilstošo normu
            tiešās iedarbības neesamība – Pienākums interpretēt valsts tiesības atbilstoši direktīvas mērķim – Pienākuma rašanās – Transpozīcijas
            termiņa beigas (EKL 10. panta otrā daļa un 249. panta trešā daļa) (sal. ar 64. un 69.–72. punktu un rezolutīvās daļas 1) punktu)
      3.                     Sociālā politika – “UNICE”, “CEEP” un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi,
            lai novērstu ļaunprātīgu secīgu uz noteiktu laiku slēgtu darba līgumu izmantošanu (Padomes Direktīvas 1999/70 pielikuma 5. klauzulas
            1. punkta a) apakšpunkts) (sal. ar 94. punktu un rezolutīvās daļas 2) punktu)
      4.                     Sociālā politika – “UNICE”, “CEEP” un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi,
            lai novērstu ļaunprātīgu secīgu uz noteiktu laiku slēgtu darba līgumu izmantošanu (Padomes Direktīvas 1999/70 pielikuma 5. klauzula)
            (sal. ar 117. punktu un rezolutīvās daļas 3) punktu)
      5.                     Sociālā politika – “UNICE”, “CEEP” un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi,
            lai novērstu ļaunprātīgu secīgu uz noteiktu laiku slēgtu darba līgumu izmantošanu (Padomes Direktīvas 1999/70 pielikuma 5. klauzula)
            (sal. ar 137. punktu un rezolutīvās daļas 4) punktu)
      6.                     Sociālā politika – “UNICE”, “CEEP” un EAK noslēgtais pamatnolīgums par darbu uz noteiktu laiku – Direktīva 1999/70 – Pasākumi,
            lai novērstu ļaunprātīgu secīgu uz noteiktu laiku slēgtu darba līgumu izmantošanu (Padomes Direktīvas 1999/70 pielikums) (sal.
            ar 150. punktu un rezolutīvās daļas 5) punktu)
      Priekšmets
      
         Lūgums sniegt prejudiciālu nolēmumu – 
               Monomeles Protodikeio Kerkyras
                – Padomes 1999. gada 28. jūnija Direktīvas 1999/70/EK par 
               UNICE
               , 
               CEEP
                un EAK noslēgto pamatnolīgumu par darbu uz noteiktu laiku (OV L 175, 43. lpp.) pielikuma 5. klauzulas 1. un 2. punkta interpretācija
                  – Darba līgumi, kas noslēgti ar valsts pārvaldes iestādēm – Objektīvu iemeslu, kas attaisno secīgu uz noteiktu laiku slēgto
                  darba līgumu neierobežotu atjaunošanu, jēdziens – Secīgu darba līgumu jēdziens
               
            Rezolutīvā daļa:
      1)      gadījumā, ja direktīvas transponēšana attiecīgās dalībvalsts tiesību sistēmā ir novēlota, kā arī ja attiecīgajiem tās noteikumiem
         nav tiešas iedarbības, valsts tiesām pēc transponēšanas termiņa beigām ir jāinterpretē valsts tiesības cik vien iespējams
         atbilstoši attiecīgās direktīvas tekstam un mērķim, lai sasniegtu tajā paredzēto rezultātu, dodot priekšroku pēc iespējas
         šim mērķim atbilstošākai valsts tiesību normu interpretācijai, lai tādējādi nonāktu pie ar minētās direktīvas noteikumiem
         saderīga risinājuma;
      
      2)      1999. gada 18. martā noslēgtā pamatnolīguma par darbu uz noteiktu laiku, kas ietverts Padomes 1999. gada 28. jūnija Direktīvas
         1999/70/EK par UNICE, CEEP un EAK noslēgto pamatnolīgumu par darbu uz noteiktu laiku pielikumā, 5. klauzulas 1. punkta a) apakšpunkts ir jāinterpretē
         tādējādi, ka tas neļauj izmantot secīgus uz noteiktu laiku slēgtus darba līgumus, ko pamato tikai apstāklis, ka tas ir paredzēts
         dalībvalsts vispārējā likuma vai cita normatīvā akta noteikumā. Tieši otrādi, “objektīvo iemeslu” jēdziens minētās klauzulas
         izpratnē prasa, lai šāda īpaša veida, kas paredzēts valsts regulējumā, darba attiecību izmantošanu attaisnotu konkrēti apstākļi,
         kas cita starpā ir saistīti ar attiecīgo darbību un tās veikšanas nosacījumiem;
      
      3)      pamatnolīguma par darbu uz noteiktu laiku 5. klauzula ir jāinterpretē tādējādi, ka tā principā pieļauj tādas valsts tiesību
         normas, kuras ir trešā prejudiciālā jautājuma priekšmets un saskaņā ar kurām darba līgums vai darba attiecības uz noteiktu
         laiku, kuru pārtraukšanas ilgums nepārsniedz trīs mēnešus, var tikt uzskatīti par tādiem, kam ir “secīgs” raksturs, minētās
         klauzulas izpratnē;
      
      4)      tādos apstākļos kā pamata lietā pamatnolīgums par darbu uz noteiktu laiku ir jāinterpretē tādējādi, ka, ja šķiet, ka attiecīgās
         dalībvalsts iekšējā tiesību sistēma aplūkotajā nozarē neietver citus iedarbīgus pasākumus, lai novērstu un attiecīgajā gadījumā
         sodītu secīgu uz noteiktu laiku slēgtu darba līgumu ļaunprātīgu izmantošanu, pamatnolīgums neļauj piemērot valsts tiesību
         normu, ar kuru vienīgi publiskajā sektorā absolūti ir aizliegts pārveidot par nenoteikta laika darba līgumiem secīgus uz noteiktu
         laiku slēgtus darba līgumus, kuri, tā kā tie ir paredzēti, lai apmierinātu darba devēja “ilgstošas un pastāvīgas vajadzības”,
         ir jāuzskata par ļaunprātīgiem. Tomēr iesniedzējtiesai atbilstoši tās atbilstīgas interpretācijas veikšanas pienākumam ir
         jāpārbauda, vai valsts tiesību sistēma neietver šādus citus iedarbīgus pasākumus;
      
      5)      Kopienu tiesību lietderīgās iedarbības princips un pamatnolīgums par darbu uz noteiktu laiku principā pieļauj tādu valsts
         tiesību normu, saskaņā ar kuru neatkarīgai pārvaldes iestādei ir kompetence attiecīgos gadījumos pārkvalificēt uz noteiktu
         laiku slēgtus darba līgumus par darba līgumiem uz nenoteiktu laiku. Tomēr iesniedzējtiesai ir jānodrošina efektīva tiesību
         aizsardzība tiesā, ievērojot efektivitātes un līdzvērtības principus.